**Tiesību akta projekta sākotnējās ietekmes novērtējuma ziņojums** **(anotācija) noteikumu projektam „Kārtība, kādā novēršama, ierobežojama un kontrolējama gaisu piesārņojošo vielu emisija no sadedzināšanas iekārtām”**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts, lai: pārņemtu:  1) Eiropas Parlamenta un Padomes 2010.gada 24.novembra Direktīvas 2010/75/ES par rūpnieciskajām emisijām (piesārņojuma integrēta novēršana un kontrole) III nodaļas – īpaši noteikumi par sadedzināšanas iekārtām, prasības;  **2) Eiropas Komisijas 2012. gada 7. maija īstenošanas lēmumu Nr.2012/249/ES par palaišanas un apturēšanas periodu noteikšanu Eiropas Parlamenta un Padomes Direktīvas 2010/75/ES par rūpnieciskajām emisijām nolūkos.** |
| 2. | Pašreizējā situācija un problēmas | 2010.gadā stājās spēkā Direktīva 2010/75/ES, kurā apvienotas vairākas šobrīd spēkā esošās direktīvas, kas saistītas ar rūpniecisko darbību radītā piesārņojuma samazināšanu un ierobežošanu, tai skaitā 2001.gada 23.oktobra Eiropas Parlamenta un Padomes Direktīva 2001/80/EK par ierobežojumiem attiecībā uz dažu piesārņojošo vielu emisiju gaisā no lielajām sadedzināšanas iekārtām (turpmāk – Direktīva 2001/80/EK), kurā iekļautas prasības, lai samazinātu sadedzināšanas iekārtu radīto gaisa piesārņojumu.  Direktīvas 2001/80/EK prasības, kas jāievēro sadedzināšanas iekārtām šobrīd ir pārņemtas MK 2002.gada 20.augusta noteikumu Nr.379 „Kārtība, kādā novēršama, ierobežojama un kontrolējama gaisu piesārņojošo vielu emisija no stacionāriem piesārņojuma avotiem” (turpmāk – MK noteikumi Nr.379) II, IV, V, VII, VIII nodaļā, kā arī šo noteikumu 1., 2., 3. un 4.pielikumā.  Tā kā Direktīvā 2010/75/ES iekļautas jaunas normas, kas attiecas uz sadedzināšanas iekārtām, tad tās jāpārņem Latvijas likumdošanā līdz 2013.gada 7.janvārim.  Šobrīd izstrādātie MK noteikumi Nr.379 ir grūti uztverami, jo tajos iekļautas prasības, kas attiecas uz dažāda veida iekārtām - gan uz iekārtām un darbībām, kurās izmanto organiskos šķīdinātājus, gan uz sadedzināšanas iekārtām. Atšķiras arī lietoto terminu „esoša iekārta”, „jauna iekārta”, „būtiskas izmaiņas” izpratne attiecībā uz katru iekārtas veidu.  Līdz ar to, lai atvieglotu šo normu uztveramību un uzlabotu to korektu izpildi, kā arī pārņemtu Direktīvā 2010/75/ES noteiktās prasības, nolemts izstrādāt divus atsevišķus tiesību aktus:  1) Noteikumu projekts „Kārtība, kādā novēršama, ierobežojama un kontrolējama gaisu piesārņojošo vielu emisija no sadedzināšanas iekārtām” (turpmāk – noteikumu projekts);  2) Noteikumu projektu „Noteikumi par gaistošo organisko savienojumu emisijas ierobežošanu no iekārtām, kurās izmanto organiskos šķīdinātājus.  **2012. gada 7.maijā Eiropas Komisija ir pieņēmusi īstenošanas lēmumu Nr.2012/249/ES par palaišanas un apturēšanas periodu noteikšanu Eiropas Parlamenta un Padomes Direktīvas 2010/75/ES par rūpnieciskajām emisijām nolūkos.**  Lēmums nosaka, kādā veidā sadedzināšanas iekārtām tiek noteikts palaišanas un apturēšanas periods. Sadedzināšanas iekārtām ir nepieciešams noteikt palaišanas un apturēšanas periodus, lai novērtētu atbilstību noteiktajām emisiju robežvērtībām, kā arī lai noteiktu sadedzināšanas iekārtu darba stundu skaitu gadījumā, ja tas ir būtisks šo noteikumu projekta īstenošanai.  **Tā kā šajā lēmumā noteiktās prasības attiecas uz operatoriem un tās ir svarīgi ievērot, lai tiktu precīzi izpildītas noteikumu projektā noteiktās prasības, tad ir svarīgi tās iekļaut noteikumu projektā.** |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekta mērķis ir ierobežot un samazināt sadedzināšanas iekārtu radīto gaisa piesārņojumu, kas negatīvi ietekmē gan vidi, gan cilvēku veselību.  Noteikumu projekta prasības attiecas uz iekārām, kurās sadedzina (oksidē) kurināmo, lai iegūtu enerģiju.  Noteikumu projekta 3.punktā noteikti arī atsevišķi sadedzināšanas iekārtu veidi, uz kuriem noteikumu prasības neattiecas. Piemēram, uz atkritumu sadedzināšanas un līdzsadedzināšanas iekārtām un iekārtām, kurās notiek dzīvnieku izcelsmes blakusproduktu un atvasinātu produktu dedzināšana šo noteikumu prasības neattieksies, jo šīm darbībām prasības ir noteiktas citos normatīvajos aktos.  Noteikumu projekts nosaka kārtību, kādā tiek ierobežota šo iekārtu radītā gaisu piesārņojošo vielu (SO2, NOx, CO un putekļu jeb daļiņu) emisija gaisā, tai skaitā:  1) sadedzināšanas iekārtām piemērojamās emisijas robežvērtības un to noteikšanas kārtību. Emisijas robežvērtības tiek noteiktas atkarībā no datuma, kurā iekārta ir uzsākusi savu darbību, kā arī iekārtas nominālās ievadītās siltumjaudas, iekārtā izmantotā kurināmā veida un iekārtas darbības laika.  2) nosacījumus pie kādiem lielajām sadedzināšanas iekārtām var piešķirt atkāpes no noteikumos noteikto robežvērtību piemērošanas. Noteikumos paredzēti vairāki izņēmumi, kad sadedzināšanas iekārtai, ievērojot attiecīgus nosacījumus, var piemērot mazāk stingras robežvērtības un citu kurināmo, kas rada lielākas emisijas;  3) kārtību kādā sadedzināšanas iekārtas operatoram jāsaņem piesārņojošās darbības atļauja un kādi nosacījumi tajā jāiekļauj, tai skaitā informācija un pasākumi, kas saistīti ar iekārtas darbības uzsākšanu un darbības apturēšanu;  4) kārtību, kādā tiek veikta šo iekārtu darbības kontrole, veikts monitorings un novērtēta to atbilstība noteiktajām robežvērtībām;  5) atbildīgās institūcijas, kas sagatavo un sniedz informāciju par šo noteikumu prasību izpildi gan sabiedrībai, gan Eiropas Komisijai.  Salīdzinājumā ar MK noteikumos Nr.379 iekļautajām normām šajā noteikumu projektā:  - atsevišķi sniegts noteikumu projektā lietoto terminu skaidrojums, kā arī iekļauti jauni termini atbilstoši Direktīvā 2010/75/ES noteiktajam (noteikumu projekta 2.2., 2.3., 2.5., 2.10., 2.12. un 2.13.apakšpunkts);  - precizētas iepriekš MK noteikumos Nr.379 noteiktās prasības (noteikumu projekta 3., 8., 20. - 26., 32., 33., 58., 59., 64., 65., 66., 72.punkts un 6.pielikums);  - noteiktas jaunas normas (noteikumu projekta 4.-7., 9.-14., 27., 28., 29., 30., 31., 34., 35., 39.-54., 60., 75.punkts, kā arī 2. un 3.pielikums).  Salīdzinājumā ar MK noteikumiem Nr.379 noteikumu projektā iekļautas šādas jaunas prasības:  - noteikumu projekts paredz, ka esošajām iekārtām (darbību jau ir uzsākušas vai vēl uzsāks līdz 2014.gada 7.janvārim un ir saņemta attiecīgā atļauja vai iesniegts iesniegums atļaujas saņemšanai) pēc 2016.gada tiks piemērotas stingrākas prasības attiecībā uz atļauto gaisu piesārņojošo vielu emisiju, bet jaunajām iekārtām (darbību uzsāks pēc 2014.gada 7.janvāra) stingrākas prasības būs jāpiemēro jau ar brīdi, kad šie noteikumu stāsies spēkā;  - esošās iekārtas, kuras darbosies ierobežotu darbības stundu skaitu, izpildot noteiktus nosacījumus, uz noteiktu laiku varēs saņemt atbrīvojumu no stingrāko emisijas robežvērtību piemērošanas. Šādu atbrīvojumu uz noteiktu laiku varēs saņemt arī centralizētās siltumapgādes iekārtas ar nominālo ievadīto siltumjaudu līdz 200 MW, kuras atbildīs noteiktiem nosacījumiem;  - precizēta kārtība, kādā operators var piemērot atkāpes no emisijas robežvērtību piemērošanas gadījumos, ja operatoram iepriekš neparedzamu iemeslu dēļ ir pārtraukta atļaujā noteiktā kurināmā ar zemu sēra saturu piegāde vai, ja iepriekš neparedzamu iemeslu dēļ notikusi avārija gāzveida kurināmā piegādātāja vai operatora iekārtā.  Noteikumu projekts precizē, ka operators, kurš šādu atkāpi būs izmantojis nepamatoti var tikt saukts pie atbildības atbilstoši administratīvo pārkāpumu kodeksa 59.pantam par piesārņojošo vielu emisiju gaisā, pārsniedzot atļaujā noteiktos emisijas limitus un 84.pantam par vides informācijas slēpšanu vai sagrozīšanu, bet, ja šādā gadījumā tiks nodarīts būtisks kaitējums dabas videi, iedzīvotāju veselībai, mantiskajām vai saimnieciskajām interesēm, tad pie kriminālatbildības atbilstoši krimināllikuma 103.pantam par atmosfēras gaisa piesārņošanu.  - lielajām sadedzināšana iekārtām, kurās sadedzina akmeņogles vai brūnogles turpmāk reizi gadā būs jāveic arī dzīvsudraba koncentrācijas mērījumi, tādēļ iekļauta jauna metode dzīvsudraba koncentrācijas mērījumu veikšanai. Noteikumu projektā precizēta arī standartmetode, kuru izmanto sēra dioksīda koncentrācijas mērījumiem;  - noteikumu projektā noteikts kādā veidā tiek aprēķināta kopējā nominālā ievadītā siltumjauda sadedzināšanas iekārtām, kas sastāv no vairākām apvienotām sadedzināšanas iekārtām;  - noteikts, kādas emisijas robežvērtības jāpiemēro, ja tiek palielināta lielās sadedzināšanas iekārtas siltumjauda vai arī, ja tā tiek būtiski mainīta;  - paredzēts, ka operatoram izsniegtās piesārņojošās darbības atļaujas nosacījumos turpmāk būs jāiekļauj arī informācija un pasākumi, kas saistīti ar iekārtas darbības uzsākšanu un apturēšanu, kā arī noteikts kādā kārtībā šie periodi jānosaka;  - precizēts, ka turpmāk nepārtraukto mērījumu rezultāti operatoram būs jāiesniedz reģionālajai vides pārvaldei tikai reizi gadā nevis katru ceturksni kā tas tika noteikts iepriekš;  - paredzēta kārtība, kādā tiks iesniegta Eiropas Komisijai nepieciešamā informācija. |
| 5. | Projekta izstrādē iesaistītās institūcijas | Valsts Vides dienests, valsts SIA „Latvijas Vides, ģeoloģijas un meteoroloģijas centrs”.  Tika rīkotas sanāksmes uzņēmējiem Direktīvā 2010/75/ES izstrādes procesa laikā, kad tika gatavotas nacionālās pozīcijas (2008.gads), uzņēmējiem tika organizēta sanāksme viedokļa ieguvei pirms direktīvas normu pārņemšanas (2011.gada 6.oktobris). |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Divi noteikumu projektā minētie standarti pagaidām nav iztulkoti latviešu valodā. Vides aizsardzības un reģionālās attīstības ministrija 2012.gada 2.jūlijā ir iesniegusi šos standartus tulkošanai Valsts valodas centram. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | 1)  Komersanti un iestādes (operatori), kuri savai darbībai izmanto sadedzināšanas iekārtas.  Saskaņā ar valsts SIA „Latvijas Vides, ģeoloģijas un meteoroloģijas” sagatavoto informāciju 2010.gadā Latvijā bija 22 lielās sadedzināšanas iekārtas, kuru kopēja ievadīta nomināla jauda ir lielāka vai vienāda ar 50 MW un ~ 440 sadedzināšanas iekārtas, kas klasificējamas kā vidējās sadedzināšanas iekārtas ar jaudu zem 50 MW.  2) kontroles institūcija – Valsts vides dienests. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Sabiedrība, kuras indivīdiem tiek nodrošinātas iespējas dzīvot kvalitatīvā vidē. |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Noteikumu projektā minēto prasību izpilde nodrošinās vides un sabiedrības veselības aizsardzību. |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | 1) Jāveic grozījumi likumā „Par piesārņojumu”, lai tajā ietvertu pilnvarojumu Ministru kabinetam izdot šos noteikumus (Izsludināti 03.05.2012. Valsts sekretāru sanāksmē, Protokols Nr.18, 9.§, atbildīgā par izstrādi – VARAM, termiņš – 2013.gada 7.janvāris);  2) Jāveic grozījumi Ministru kabineta 2010.gada 30.novembra noteikumos Nr.1082 „Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” 3.pielikuma 17.2. un 17.4.apakšpunktā, kurā jāsniedz atsauce uz šiem noteikumiem (noteikumu projekts ir izstrādes stadijā un to plānots 2012.gadā izsludināt Valsts sekretāru sanāksmē, atbildīgā par izstrādi – VARAM, termiņš – 2013.gada 7.janvāris);  3) Jāatzīst par spēku zaudējušiem Ministru kabineta 2002.gada 20.augusta noteikumus Nr.379 „Kārtība, kādā novēršama, ierobežojama un kontrolējama gaisu piesārņojošo vielu emisija no stacionāriem piesārņojuma avotiem” (atbildīgā par izstrādi – VARAM, termiņš – 2013.gada 7.janvāris).  4) Jāizstrādā Ministru kabineta noteikumu projekts „Noteikumi par gaistošo organisko savienojumu emisijas ierobežošanu no iekārtām, kurās izmanto organiskos šķīdinātājus” (izsludināts VSS 01.11.12., protokols Nr.40, 23.§, atbildīgā par izstrādi – VARAM). |
| 2. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1)Eiropas Parlamenta un Padomes 2010.gada 24.novembra Direktīva 2010/75/ES par rūpnieciskajām emisijām (piesārņojuma integrēta novēršana un kontrole) III nodaļa – īpaši noteikumi par sadedzināšanas iekārtām.  Direktīvas prasības jāpārņem līdz 2013.gada 7.janvārim.  2) Eiropas Parlamenta un Padomes 2009.gada 23.aprīļa direktīvas 2009/31/EK par oglekļa dioksīda ģeoloģisko uzglabāšanu un grozījumiem Padomes Direktīvā 85/337/EEK, Eiropas Parlamenta un Padomes Direktīvās 2000/60/EK, 2001/80/EK, 2004/35/EK, 2006/12/EK, 2008/1/EK un Regulā (EK) Nr.1013/2006. |
| 2. | Citas starptautiskās saistības | 1979.gada Ženēvas Konvencija „Par robežšķērsojošo gaisa piesārņošanu lielos attālumos samazināšanu un ierobežošanu” un tās 1999.gada Gēteborgas protokols “Par paskābināšanas, eitrofikācijas un piezemes ozona līmeņa samazināšanu”. |
| 3. | Cita informācija | Noteikumu projektā iekļautas arī **Eiropas Komisijas 2012. gada 7. maija īstenošanas lēmuma Nr.2012/249/ES par palaišanas un apturēšanas periodu noteikšanu Eiropas Parlamenta un Padomes Direktīvas 2010/75/ES par rūpnieciskajām emisijām nolūkos minētās normas.** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | | | | | | |
| A | | B | | | C | | D | |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. | |
| **Direktīvas 2010/75/ES I nodaļa – Kopīgi noteikumi** | | | | | | | | |
| 3.panta 24.punkts | 2.8.apakšpunkts | | | | pārņemts pilnībā | | neparedz stingrākas prasības | |
| 3.panta 25.punkts | 2.10.apakšpunkts | | | | pārņemts pilnībā | | neparedz stingrākas prasības | |
| 3.panta 26.punkts | 2.4.apakšpunkts | | | | pārņemts pilnībā | | neparedz stingrākas prasības | |
| 3.panta 27.punkts | 2.2.apakšpunkts | | | | pārņemts pilnībā | | neparedz stingrākas prasības | |
| 3.panta 28.punkts | 2.11.apakšpunkts | | | | pārņemts pilnībā | | neparedz stingrākas prasības | |
| 3.panta 29.punkts | Norma nav pārņemta, jo ir izmantota direktīvā paredzētā rīcības brīvība | | | | nav pārņemts | | - | |
| 3.panta 30.punkts | 2.9.apakšpunkts | | | | pārņemts pilnībā | | neparedz stingrākas prasības | |
| 3.panta 31.punkts | 2.1.apakšpunkts | | | | pārņemts pilnībā | | neparedz stingrākas prasības | |
| 3.panta 32.punkts | 2.7.apakšpunkts | | | | pārņemts pilnībā | | neparedz stingrākas prasības | |
| 3.panta 33.punkts | 2.6.apakšpunkts | | | | pārņemts pilnībā | | neparedz stingrākas prasības | |
| 3.panta 34.punkts | 2.5.apakšpunkts | | | | pārņemts pilnībā | | neparedz stingrākas prasības | |
| 3.panta 35.punkts | 2.3.apakšpunkts | | | | pārņemts pilnībā | | neparedz stingrākas prasības | |
| 3.panta 36.punkts | Norma nav pārņemta, jo ir izmantota direktīvā paredzētā rīcības brīvība | | | | nav pārņemts | | - | |
| **Direktīvas 2010/75/ES III nodaļa – Īpaši noteikumi par iekārtām un darbībām, kurās izmanto organiskos šķīdinātājus** | | | | | | | | |
| 28.pants | 3.punkts | | pārņemts pilnībā | | | Attiecībā uz lielajām sadedzināšanas iekārtām ar nominālo ievadīto siltumjaudu virs 50 MW noteikumu projektā nav noteiktas stingrākas prasības.  Noteikumu projektā papildus Direktīvā 2010/75/ES ietvertajam regulējumam noteiktas prasības arī attiecībā uz pieļaujamo emisiju līmeni no vidējām sadedzināšanas iekārtām jeb iekārtām ar nominālo ievadīto siltumjaudu zem 50 MW.  Lai aizsargātu sabiedrības veselību, kā arī vidi nepieciešams noteikt prasības arī attiecībā uz vidējām sadedzināšanas iekārtām.  Šādas prasības ir spēkā no 2002.gada un ar šo noteikumu projektu vidējām sadedzināšanas iekārtām nav noteiktas stingrākas prasības. | | |
| 29.panta 1. un 2.punkts | 9.punkts | | pārņemts pilnībā | | | neparedz stingrākas prasības | | |
| 29.panta 3.punkts | 10.punkts | | pārņemts pilnībā | | | neparedz stingrākas prasības | | |
| 30.panta 1.punkts | 55.punkts | | pārņemts pilnībā | | | neparedz stingrākas prasības | | |
| 30.panta 2.punkts | 6.punkts | | pārņemts pilnībā | | | neparedz stingrākas prasības | | |
| 30.panta 3.punkts | 7.punkts | | pārņemts pilnībā | | | neparedz stingrākas prasības | | |
| 30.panta 4.punkts | 11., 12.punkts un 2.pielikums | | pārņemts pilnībā | | | neparedz stingrākas prasības | | |
| 30.panta 5.punkts | 20., 21., 24. un 75.punkts | | pārņemts pilnībā | | | neparedz stingrākas prasības | | |
| 30.panta 6.punkts | 22, 23., 24. un 75.punkts | | pārņemts pilnībā | | | neparedz stingrākas prasības | | |
| 30.panta 7.punkta 1.teikums | 13.punkts | | pārņemts pilnībā | | | neparedz stingrākas prasības | | |
| 30.panta 7.punkta 2.teikums | 14.punkts | | pārņemts pilnībā | | | neparedz stingrākas prasības | | |
| 30.panta 8.punkts | 5.punkts | | pārņemts pilnībā | | | neparedz stingrākas prasības | | |
| 30.panta 9.punkts | nav nepieciešams pārņemt | | nav pārņemts | | | - | | |
| 31.pants | Norma nav pārņemta, jo ir izmantota direktīvā paredzētā rīcības brīvība | | nav pārņemts | | | - | | |
| 32.pants | Norma nav pārņemta, jo ir izmantota direktīvā paredzētā rīcības brīvība | | nav pārņemts | | | - | | |
| 33.panta 1.punkts | 27. un 28.punkts | | pārņemts daļēji  Direktīvas 33.panta 1.punkta d) apakšpunktā iekļautās prasības attiecas uz iekārtu, kas nodota ekspluatācijā līdz 1987.gada 1.jūlijam un par kuru operators līdz 2004.gada jūnijam ir paziņojis pārvaldei, ka iekārta tiks darbināta ne vairāk kā 20 000 darbības stundas laikposmā no 2008.gada 1.janvāra līdz 2015.gada 31.decembrim.  Tā kā šādu iekārtu Latvijā nav un arī nākotnē nebūs, tad noteikumu projektā šī norma netiek pārņemta. | | | neparedz stingrākas prasības | | |
| 33.panta 2.punkts | 75.punkts | | pārņemts pilnībā | | | neparedz stingrākas prasības | | |
| 33.panta 3.punkts | Norma nav pārņemta, jo ir izmantota direktīvā paredzētā rīcības brīvība | | nav pārņemts | | | - | | |
| 33.panta 4.punkts | Norma nav pārņemta, jo ir izmantota direktīvā paredzētā rīcības brīvība | | nav pārņemts | | | - | | |
| 34.pants | Norma nav pārņemta, jo ir izmantota direktīvā paredzētā rīcības brīvība | | nav pārņemts | | | - | | |
| 35.panta 1.punkts | 29.punkts | | pārņemts pilnībā | | | neparedz stingrākas prasības | | |
| 35.panta 2.punkts | 75.punkts | | pārņemts pilnībā | | | neparedz stingrākas prasības | | |
| 36.panta 1.punkts | 36.punkts | | pārņemts pilnībā | | | neparedz stingrākas prasības | | |
| 36.panta 2.punkts | 37. un 38.punkts | | pārņemts pilnībā | | | neparedz stingrākas prasības | | |
| 37.panta 1.punkts | 56.punkts | | pārņemts pilnībā | | | neparedz stingrākas prasības | | |
| 37.panta 2.punkts | 56. un 57.punkts | | pārņemts pilnībā | | | neparedz stingrākas prasības | | |
| 38.panta 1.punkts | Noteikumu 6.nodaļa un 6.pielikums | | pārņemts pilnībā | | | neparedz stingrākas prasības | | |
| 38.panta 2.punkts | Noteikumu 6.nodaļa un 6.pielikums | | pārņemts pilnībā | | | neparedz stingrākas prasības | | |
| 38.panta 3.punkts | 33.punkts | | pārņemts pilnībā | | | neparedz stingrākas prasības | | |
| 38.panta 4.punkts | 66.punkts | | pārņemts pilnībā | | | neparedz stingrākas prasības | | |
| 39.pants | Noteikumu 7.nodaļa | | pārņemts pilnībā | | | neparedz stingrākas prasības | | |
| 40.panta 1.punkts | 15. un 16.punkts | | pārņemts pilnībā | | | neparedz stingrākas prasības | | |
| 40.panta 2.punkts | 17. un 18.punkts | | pārņemts pilnībā | | | neparedz stingrākas prasības | | |
| 40.panta 3.punkts | 19.punkts | | pārņemts pilnībā | | | neparedz stingrākas prasības | | |
| V pielikuma 1.daļa | 2.pielikums, noteikumu 8. un 31.punkts | | pārņemts pilnībā | | | neparedz stingrākas prasības | | |
| V pielikuma 2.daļa | 3.pielikums, noteikumu 8. un 31.punkts | | pārņemts pilnībā | | | neparedz stingrākas prasības | | |
| V pielikuma 3.daļas 1.punkts | 58.punkts | | pārņemts pilnībā | | | neparedz stingrākas prasības | | |
| V pielikuma 3.daļas 2. un 3.punkts | 59.punkts | | pārņemts pilnībā | | | neparedz stingrākas prasības | | |
| V pielikuma 3.daļas 4.punkts | 60.punkts | | pārņemts pilnībā | | | neparedz stingrākas prasības | | |
| V pielikuma 3.daļas 5.punkts | 62.punkts | | pārņemts pilnībā | | | neparedz stingrākas prasības | | |
| V pielikuma 3.daļas 6.punkts | 67.punkts | | pārņemts pilnībā | | | neparedz stingrākas prasības | | |
| V pielikuma 3.daļas 7.punkts | 58. un 59.punkts | | pārņemts pilnībā | | | neparedz stingrākas prasības | | |
| V pielikuma 3.daļas 8.punkts | 62.- 65.punkts un noteikumu 5.nodaļa | | pārņemts pilnībā | | | neparedz stingrākas prasības | | |
| V pielikuma 3.daļas 9.un10.punkts | 68. – 71.punkts | | pārņemts pilnībā | | | neparedz stingrākas prasības | | |
| V pielikuma 3.daļas 11.punkts | 26. un 67.punkts | | pārņemts pilnībā | | | neparedz stingrākas prasības | | |
| V pielikuma 4.daļas 1.punkts | 71. un 72.punkts | | pārņemts pilnībā | | | neparedz stingrākas prasības | | |
| V pielikuma 4.daļas 2.punkts | 73.punkts | | pārņemts pilnībā | | | neparedz stingrākas prasības | | |
| V pielikuma 5.daļa | Norma nav pārņemta, jo ir izmantota direktīvā paredzētā rīcības brīvība | | - | | | - | | |
| V pielikuma 6.daļa | Norma nav pārņemta, jo ir izmantota direktīvā paredzētā rīcības brīvība | | - | | | - | | |
| V pielikuma 7.daļa | 19.punkts | | pārņemts pilnībā | | | neparedz stingrākas prasības | | |
| 81.panta 2.punkts un 82.panta 3.punkts | 6.1.apakšpunkts, 24.punkts, 1. un 5.pielikums. | | pārņemts pilnībā | | | neparedz stingrākas prasības | | |
| **Direktīva 2009/31/EK** | | | | | | | | |
| Direktīvas 2009/31/EK 33.pants | 36.-38.punkts | | | pārņemts daļēji  Prasības attiecībā uz oglekļa dioksīda ģeoloģiskās uzglabāšanas iespējamības novērtējuma kritērijiem un kompetentās iestādes sniegto atzinumu par to noteiktas ar grozījumiem Ministru kabineta 2011.gada 25.janvāra noteikumos nr.83 „Kārtība, kādā novērtējama paredzētās darbības ietekme uz vidi” (MK noteikumi Nr.962 „Grozījumi Ministru kabineta 2011.gada 25.janvāra noteikumos Nr.83 „Kārtība, kādā novērtējama paredzētās darbības ietekme uz vidi”) | | | | neparedz stingrākas prasības |
| **Eiropas Komisijas īstenošanas lēmums Nr.2012/249/ES** | | | | | | | | |
| 2.pants | 2.12. un 2.13.apakšpunkts | | | ievieš īstenošanas procedūras | | | |  |
| 3.pants | 5.nodaļa | | | ievieš īstenošanas procedūras | | | |  |
| 4.pants | 30., 34., 35.punkts un 5.nodaļa | | | ievieš īstenošanas procedūras | | | |  |
| 5. – 9.pants un pielikums | 5.nodaļa | | | ievieš īstenošanas procedūras | | | |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Noteikumu projektā netiek pārņemtas *direktīvas 3.panta 29. un 36.punktā, 31.pantā, 32.pantā, 33.panta 1.punkta d) apakšpunkts, 33.panta 3.punktā, 33.panta 4.punktā un 34.pantā* noteiktās izvēles normas:   1. Netiek plānots piemērot atkāpi attiecībā uz „mazām izolētām sistēmām” (3.panta 36.punkts, 33.panta 3.punkts, 34.pants), jo nav informācijas par to, ka Latvijā kāds operators varētu piemērot šo atkāpi; 2. Līdzīgi netiek pārņemts 33.panta 4.punkts, jo Latvijā nav nevienas iekārtas, kas ir sākusi darboties pirms 1986.gada un kuras jauda pārsniedz 1500 MW un kura dedzina vietējo cieto kurināmo, kā arī 33.panta 1.punkta d) apakšpunkts, jo tas attiecas uz iekārtām, kādu Latvijā nav un arī nebūs (iekārtas, kas nodotas ekspluatācijā līdz 1987.gada 1.jūlijam un par kurām operators līdz 2004.gada jūnijam ir paziņojis pārvaldei, ka tās tiks darbinātas ne vairāk kā 20 000 darbības stundas laikposmā no 2008.gada 1.janvāra līdz 2015.gada 31.decembrim).   3) Latvija neplāno izstrādāt arī 32.pantā minēto valsts pārejas plānu sekojošu iemeslu dēļ:  - ņemot vērā citu valstu pieredzi, šāda plāna izstrādei un sistēmas izveidei nepieciešams papildus finansējums;  - plāna izstrāde, tā ieviešanas kontrole un monitorings, kā arī atskaišu gatavošana radīs papildus slogu gan operatoram, gan Valsts vides dienestam;  4) Latvija nepārņems normas, kas saistītas ar vietējā cietā kurināmā izmantošanu (Direktīvas 3.panta 29.punkts, 31.pants, V pielikuma 5. un 6.daļa), jo Latvijas teritorijā nav sastopamas cietā kurināmā (piemēram, akmeņogļu vai degakmens) atradnes un līdz ar to šāds kurināmais Latvijā netiek iegūts.  Tika izmantota *direktīvas 31.pantā, 33.panta 1.punktā, 33.panta 2.punktā un 35.pantā* paredzētā rīcības brīvība sekojošu iemeslu dēļ:  - Latvijā ir operatori, kas var izmantot šajos pantos paredzētās atkāpes;  - Šādu atkāpju piemērošana ļaus uzņēmumiem pakāpeniski pielāgoties jaunajām, stingrākajām prasībām;  - Tā kā gaisa kvalitātes normatīvi tiek pārsniegti galvenokārt Rīgā - ielās ar intensīvu transporta noslodzi, kur lielākais piesārņojuma avots ir transports, tad nebūtu samērīgi neļaut piemērot atkāpes arī visām pārējām lielajām sadedzināšanas iekārtām, kas atrodas ārpus Rīgas teritorijas. Atbilstoši likumā „Par piesārņojumu” 14.pantā noteiktajam pašvaldība, kuras teritorijā ir paaugstināts gaisa piesārņojums var izdot saistošos noteikumus, kas ierobežo arī sadedzināšanas iekārtu darbību, ja to radītā emisija var palielināt kopējo attiecīgā piesārņojuma daudzumu šajā teritorijā. | | | | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | | | | | | |
| Cita informācija | Pārējās Direktīvas 2010/75/ES prasības tiks pārņemtas ar šādiem normatīvajiem aktiem:  1) grozījumi likumā „Par piesārņojumu” (Izsludināti 03.05.2012. Valsts sekretāru sanāksmē, Protokols Nr.18, 9.§);  2) grozījumi Ministru kabineta 2010.gada 30.novembra noteikumos Nr.1082 „Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” (noteikumu projekts ir izstrādes stadijā un to plānots 2012.gadā izsludināt Valsts sekretāru sanāksmē);  3) Ministru kabineta noteikumu projekts „Noteikumi par gaistošo organisko savienojumu emisijas ierobežošanu no iekārtām, kurās izmanto organiskos šķīdinātājus” (tiks izsludināts Valsts sekretāru sanāksmē vienlaicīgi ar šo noteikumu projektu);  4) grozījumi **Ministru kabineta 2011.gada 24.maija noteikumos Nr.401 „Prasības atkritumu sadedzināšanai un atkritumu sadedzināšanas iekārtu darbībai”” (pieņemts ar** 2012.gada 2.oktobra Ministru kabineta noteikumiem Nr.676 „Grozījumi Ministru kabineta 2011.gada 24.maija noteikumos Nr.401 „Prasības atkritumu sadedzināšanai un atkritumu sadedzināšanas iekārtu darbībai”). | | | | | | | |

|  |  |  |  |
| --- | --- | --- | --- |
| **2.tabula**  **Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1979.gada Ženēvas Konvencija „Par robežšķērsojošo gaisa piesārņošanu lielos attālumos samazināšanu un ierobežošanu” un tās 1999.gada Gēteborgas protokols “Par paskābināšanas, eitrofikācijas un piezemes ozona līmeņa samazināšanu” (turpmāk – protokols). | | |
|  | | | |
| A | | B | C |
| Starptautiskās saistības (pēc būtības), kas izriet no norādītā starptautiskā dokumenta. | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. |
| Protokols uzliek Latvijai šādus pienākumus:  1) pienākums veikt attiecīgus pasākumus, lai Latvija pēc 2010.gada nepārsniegtu maksimāli pieļaujamo gaisu piesārņojošo vielu emisiju gaisā (protokola 3.pants un II.pielikums);  2) pienākums noteikt prasības, kas jāievēro sadedzināšanas iekārtām ar jaudu virs 50 MW, lai samazinātu to radīto gaisa piesārņojumu (3.pants un IV un V pielikums). | | Izstrādātais noteikumu projekts palīdz izpildīt protokolā noteiktos pienākumus | Saistības izpildītas pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Nav pretrunā | |
| Cita informācija | | Nav | |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Noteikumu projekts 27.09.2012. tika ievietots Vides aizsardzības un reģionālās attīstības ministrijas mājaslapā internetā [www.varam.gov.lv](http://www.varam.gov.lv). |
| 2. | Sabiedrības līdzdalība projekta izstrādē | Sabiedrība var sniegt komentārus par internetā ievietoto noteikumu projektu. |
| 3. | Sabiedrības līdzdalības rezultāti | Nav |
| 4. | Saeimas un ekspertu līdzdalība | Nav notikusi |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts Vides dienests, valsts SIA „Latvijas Vides, ģeoloģijas un meteoroloģijas centrs”. |
| 2. | Projekta izpildes ietekme uz pārvaldes funkcijām | Noteiktās funkcijas tiks veiktas esošo institūciju ietvaros. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Anotācijas III sadaļa – Projekts šo jomu neskar.

Iesniedzējs:

Vides aizsardzības un reģionālās attīstības ministrs E.Sprūdžs

Vīza:

Valsts sekretārs A.Antonovs

15.02.2013 13:23

L.Maslova

67026586, lana.maslova@varam.gov.lv